Abafundi bakhumbula i-Echo kudala | News24Abafundi bakhumbula i-Echo kudala“UMA uke wezwa ilizwi limemeza ngoLwesine lithi Echo kwase kusho ukuthi wonke umuntu kumele aphume ngejubane.”Lawa ngamazwi omunye umfundi we-Echo oxoxisane ne-Echo mayelana nezinto zakudala azikhumbulayo njengoba leliphephandaba ligubha iminyaka engama-40 lasungulwa. `UNtombizodwa Mbanjwa waseSobantu uthe kukhulu akukhumbulayo nge-Echo kodwa okubaluleke kakhulu ukuthi seloku yaqala ukuba khona akakaze aqhelelane nayo.“Kwakuba khona imoto eyayimemeza njalo ngoLwesine imemeze ithi ‘Echo’ bese siyaphuma ke siyagijima siye khona. Uma nje kuke kwenzeka nje waphuthwa wangenzwa ukuthi. Kwakufanele ugijime uzephule lapho ugijime uyolanda iphepha ngoba uma uke wangalithola nje abazali bazokuthethisa ukuthi ubungajimi ngane. Ngoba sasisayizingane ngaleso sikhathi sasize sichomelane ukuthi ubani ogijime wafika kuqala uma ngabe kade kuyolandwa iphepha.“Nakuba kwakuyinto okwakumele siyenze ngoba abazali besithumile, kuthina kwasekumunandi ngoba kwasekubangathi umncintiswano wokugijima kuthina nalabo esasikhula nabo ngaleso sikhathi,” kubeka yena.Omunye umfundi uSphumelele Ngcobo uthe nakuba yena azalwa isikhona vele i-Echo zikhona izinto asazikhumbula nathi ziyohleli zimujabulisa.“Kwakunohlelo lokufunda olwalubizwa ngoMkhize njalo ngoLwesihlanu esikoleni sasihleli sibuzwa ngaye ukuthi kungabe kuqhubekani. Kwasekungathi nje enye yezifundo kodwa sasikujabulela kakhulu. Uma ngabe ungazange uyithole i-Echo ngoLwesine wawuba senkingeni ngoba kusho ukuthi wena wawuzoba nenkinga uma ngabe uthisha esebuza.“Kwakumnandi kona ngoba kwakusigqugquzela nathi ukuthi sifunde ukuze sizokwazi ngosuku olulandelayo siphendule imibuzo uma ngabe uthisha ebuza.”
